ભાજપ સરકાર દ્વારા સતત મોંઘવારીમાં થઇ રહેલ વધારો અને ખેડૂતોની માંગણીઓને લઇ ઊંઝા શહેર અને તાલુકા કોંગ્રેસના કાર્યકરો દ્વારા શહેરના ભરતનગર નાળા નજીક હાઇવે પર ભાજપ સરકાર વિરૂધ્ધ સુત્રોચ્ચાર કરી હાઇવે ચક્કાજામ કર્યો હતો. દશેક મિનિટ ચક્કાજામને પગલે ટ્રાફિક જામ થઇ જતાં સ્થાનિક પોલીસે ઘટના સ્થળે પહોંચી કોંગ્રેસના કાર્યકરોની અટકાયત કરી હતી. આ કાર્યક્રમમાં ઊંઝા તાલુકા કોંગ્રેસ પ્રમુખ ઇશ્વરજી ઠાકોર, શહેર પ્રમુખ સંજયભાઇ પટેલ, પ્રદેશ મંત્રી રમણજી ઠાકોર, ઊંઝા તાલુકા પંચાયત પ્રમુખ શાન્તાબેન પટેલ સહિત કોંગ્રેસના કાર્યકરો ઉપસ્થિત રહ્યા હતા.